Botirjon Mahmudov. Botirjon Mahmudov (, 1990-yil, Andijon, Oʻzbekiston SSRda tugʻilgan) — O‘zbekistonlik bokschi, havaskorlar o‘rtasidagi jahon chempionati sovrindori boʻlgan. Sport faoliyati. 2008-yili Botirjon Mahmudov AQSHlik bokschi Errol Spens va Germaniyalik bokschi Sadulay Abdoulaye ustidan g‘alaba qozonib, finalda Oskar Molinaga (Meksika) imkoniyatni boy berib, yoshlar o‘rtasidagi jahon chempionatida kumush medalni qo‘lga kiritdi. 2009-yilgi Osiyo chempionatida ikkinchi jangida mag‘lubiyatga uchragan. 2009-yilgi jahon chempionatida dastlabki bosqichlarda ketma ket uch marta gʻalaba qozonib, yarim finalda esa boʻlajak chempion, Germaniyalik bokschi Jek Kulkayga 4-6 hisobida yutqazdi va 69 kg vazinda bronza medalini qoʻlga kiritdi. Botirjon Mahmudov 2014-yilgacha o‘z chiqishlarini davom ettirdi, biroq u boshqa yirik xalqaro musobaqalarda qatnashmadi. Bugungi kunda yosh bokschilarni olimpiada va jahon chempionatlariga tayyorlash bo'yicha murabbiylik qilmoqda.